##### ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

57. schôdza

493

**U z n e s e n i e**

**Ústavnoprávneho výboru Národnej rady Slovenskej republiky**

**z 15. októbra 2008**

**Ústavnoprávny výbor Národnej rady Slovenskej republiky**

prerokoval návrh poslancov Národnej rady Slovenskej republiky Dušana Jarjabka a Mojmíra Mamojku na vydanie zákona o vyznamenaniach Slovenskej republiky (tlač 753) a

**A. s ú h l a s í**

s  návrhom poslancov Národnej rady Slovenskej republiky Dušana Jarjabka a Mojmíra Mamojku na vydanie zákona o vyznamenaniach Slovenskej republiky (tlač 753);

# B. o d p o r ú č a

Národnej rade Slovenskej republiky

návrh poslancov Národnej rady Slovenskej republiky Dušana Jarjabka a Mojmíra Mamojku na vydanie zákona o vyznamenaniach Slovenskej republiky (tlač 753) **schváliť** so zmenami a doplnkami uvedenými v prílohe tohto uznesenia;

#### C. u k l a d á

predsedovi výboru

predložiť stanovisko výboru k uvedenému návrhu zákona predsedovi gestorského výboru - Výboru Národnej rady Slovenskej republiky pre kultúru a médiá.

Peter Miššík

podpredseda výboru

overovatelia výboru:

Gábor Gál

Jana Laššáková

## P r í l o h a

**k uzneseniu Ústavnoprávneho**

**výboru Národnej rady SR č. 493**

**z 15. októbra 2008**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce návrhy

**k návrhu poslancov Národnej rady Slovenskej republiky Dušana Jarjabka a Mojmíra Mamojku na vydanie zákona o vyznamenaniach Slovenskej republiky (tlač 753)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V § 16 odsek 5 znie:

„(5) Podnet môže podať štátny orgán alebo iná právnická osoba; v prospech tej istej osoby ho môže podať len jednému zo subjektov uvedených v odseku 4.“.

Navrhovaná úprava precizuje ustanovenie.

1. V § 18 ods. 10 sa slovo „zvolený“ nahrádza slovom „vymenovaný“.

Ide o legislatívnu úpravu v nadväznosti na § 18 ods. 2, podľa ktorého predsedu komisie vymenúva a odvoláva prezident Slovenskej republiky.

1. V § 26 sa slová „1. novembra 2008“ nahrádzajú slovami „1. januára 2009“.

Zmena účinnosti sa navrhuje z dôvodu trvania legislatívneho procesu a dodržania požiadaviek a lehôt stanovených Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

1. V § 22 sa slová „20 000 Sk“ nahrádzajú slovami „700 eur“.

Ide o legislatívnu úpravu v nadväznosti na zmenu účinnosti v § 26 a na zmenu meny v Slovenskej republike od 1. januára 2009.

1. V § 23 sa slová „do 1. novembra 2008“ nahrádzajú slovami „pred 1. januárom 2009“.

Ide o legislatívnu úpravu v nadväznosti na zmenu účinnosti v § 26.

1. V § 24 ods. 1 sa slová „15. novembra 2008“ nahrádzajú slovami „28. februára 2009“.

Ide o legislatívnu úpravu v nadväznosti na zmenu účinnosti v § 26.

1. V § 24 ods. 2 sa slová „30. novembra 2008“ nahrádzajú slovami „31. marca 2009“.

Ide o legislatívnu úpravu v nadväznosti na zmenu účinnosti v § 26.

1. V § 24 odsek 3 znie:

„(3) Pri udeľovaní Kríža Milana Rastislava Štefánika a Pribinovho kríža pri príležitosti 16. výročia vzniku Slovenskej republiky sa postupuje podľa predpisov účinných pred 1. januárom 2009.“.

Ide o legislatívnu úpravu v nadväznosti na zmenu účinnosti v § 26.